ഊരാളുങ്കല് സൊസൈറ്റിക്ക് പ്രശംസ സഹകരണ സംഘങ്ങള്ക്കായി പുതിയ ദേശീയ നയം കൊണ്ടുവരും: അമിത് ഷാ ന്യൂഡല്ഹി: ഊരാളുങ്കല് സൊസൈറ്റിയുടെ പ്രവര്ത്തനങ്ങളെ അഭിനന്ദിച്ച് കേന്ദ്രമന്ത്രി അമിത് ഷാ.സഹകരണ മേഖലയിലെ മാതൃകകളാണ് ഊരാളുങ്കല് സൊസൈറ്റിയും കോഴിക്കോട് ജില്ലാ സഹകരണ ആശുപത്രിയെന്നും അമിത് ഷാ പറഞ്ഞു. രാജ്യത്തിന് മാതൃകയാണ് ഊരാളുങ്കലെന്ന് ദേശിയ കോ. ഓപ്പറേറ്റീവ് സമ്മേളനത്തില് അമിത് ഷാ പറഞ്ഞു. സഹകരണ മന്ത്രാലയം രൂപവത്കരിച്ച ശേഷം ആദ്യമായി സംഘടിപ്പിച്ച കോണ്ഫറന്സില് സംസാരിക്കുകയായിരുന്നു മന്ത്രി. സഹകരണം സംസ്ഥാന വിഷയമോ കേന്ദ്ര വിഷയമോ എന്ന തര്ക്കത്തിനില്ലെന്നും സംസ്ഥാനങ്ങളെ സഹായിക്കുകയാണ് ലക്ഷ്യമെന്നും അദ്ദേഹം പറഞ്ഞു. ഇന്ത്യ അഞ്ച് ട്രില്ല്യന് ഡോളര് ശക്തിയാകണമെന്നും സഹകരണസ്ഥാപനങ്ങള് കാലത്തിനനുസരിച്ചു മാറണമെന്നും അദ്ദേഹം ആവശ്യപ്പെട്ടു. സഹകരണ സ്ഥാപനങ്ങളുടെ ക്രമക്കേടുകള് പരിഹരിക്കുന്നതിനായി കൃത്യമായ സോഫ്റ്റ്വെയര് വഴിയാകും സഹകരണ ബാങ്ക് പ്രവര്ത്തനം.